Diari Oficial de la Generalitat Valenciana


Sumari del DOGV 4889, del 23-11-2004 (2004/11900)

Informació pública de l'alternativa tècnica per al desenvolupament de la Unitat d'Actuació nº 1 de les normes subsidiàries.
---------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11946


Organisme emissor
:   Ajuntament d'Albatera

Tipus de document
:   Anunci

Informació pública de l'alternativa tècnica per al desenvolupament de la Unitat d'Actuació nº 1 de les normes subsidiàries. [2004/X11612]
  
En aplicació dels articles 45 i següents de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, es comunica que la Junta Local de Govern, en la sessió del passat 15 d'abril de 2004 adoptà, per unanimitat, l'acord següent:
  
«Primer. Sotmetre a informació pública l'alternativa tècnica per al desenvolupament de la Unitat d'Actuació nº 1 de les normes subsidiàries d'Albatera, presentada per Juan Carlos Fuentes García en representació de la mercantil Fuencotrans, SL, amb data de registre d'entrada a l'Ajuntament de 6 d'abril de 2004. S'hi fa expressa menció que la documentació tècnica que integra l'alternativa tècnica és una memòria general i un avantprojecte d'urbanització, i se sotmet al tràmit procedimental d'informació pública.
  
Segon. Remeteu avís previ a la publicació de l'anunci d'informació pública, amb el mateix contingut de l'edicte, als qui consten al Cadastre com a titulars de drets afectats per l'actuació proposada.
  
Tercer. El tràmit d'informació pública serà de vint dies hàbils que es comptaran a partir de la publicació del corresponent anunci mitjançant edicte en un diari d'informació general editat a la Comunitat Valenciana i ?posteriorment o simultània- en el Diari Oficial de la Generalitat Valenciana. S'hi podran presentar alternatives tècniques i al·legacions durant el període esmentat. Les proposicions jurídiques i econòmiques es presentaran durant els cinc dies següents al venciment del termini anterior. Aquests terminis quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment distinta a la inicial i en prestara caució. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, hi presenten pliques prematurament.
  
Quart. Les alternatives tècniques es presentaran a la vista, amb la documentació expressada en els apartats a) i b) de l'art. 32 de la Llei reguladora de l'Activitat Urbanística, acompanyada si fa el cas de projectes complementaris. Les proposicions jurídiques i econòmiques s'han de presentar en plica tancada amb la documentació dels apartats c) i d), del mateix article.
  
Cinquè. L'acte d'obertura de pliques tindrà lloc en la data hàbil següent a la conclusió del termini per a presentar-les, en les dependències municipals de la Secretaria de l'ajuntament situades a la plaça d'Espanya nº 1.
  
Sisè. Totes les actuacions podran ser objecte de consulta i al·legació pels interessats durant els deu dies següent a d'obertura de pliques».
  
Mitjançant aquest anunci, de conformitat amb l'art. 59 de la Llei 30/1992, de 26 de novembre, hom cita els propietaris afectats que puguen resultar desconeguts, dels quals s'ignore el lloc de la notificació o bé, intentada la notificació, no s'hagués pogut practicar.
  
Cosa que fem pública perquè en prengueu coneixement.